Elektrėnų kabamasis tiltas

Elektrėnų kabamasis tiltas – kabamasis tiltas pėstiesiems ir dviratininkams Elektrėnuose, nutiestas per marių įlanką šalia Elektrėnų jėgainės, 280 m į pietus nuo Ąžuolyno progimnazijos, miesto paplūdimio prieigose. Prie tilto veda įrengti takai krantinėje, parke nuo Rungos gatvės. Per tą pačią protaką netoli pastatytas Elektrinės gatvės tiltas. Nuo tilto atsiveria platus vaizdas į marias.

1961 m. statant Perkūnkiemyje šiluminę elektrinę, šalia jos buvo užtvenktas Strėvos upelis, iš kurio pildėsi Elektrėnų marios. Statant jėgainę, virš vienos iš susidariusių įlankų pastatytas ir pėsčiųjų tiltas. Juo daugiausia naudojosi elektrinės darbuotojai pakeliui iš gyvenamųjų namų kvartalo į darbą. Tilto pastatymo metu vietovė buvo atvira, be medžių.“Šviečia dieną, šviečia naktį Elektrėnų žiburiai” – aplankykim juos aidai.lt

Tiltas metalinis, vienos angos, nudažytas žydra spalva. Krantuose įrengti užpiltiniai ramtai. Perdangą sudaro dvi šoninės metalinės sijos, sutvirtintos skersiniais ryšiais, ir ant jų įrengtas paklotas – betono plokštės ir tako danga iš asfaltbetonio. Turėklus atstoja medinių lentų juostos. Tiltą per vertikalias pakabas laiko tempiamieji lynai, įtvirtinti krantinėse ant pilonų. Tilto galuose stovinčios atramos pastatytos iš gelžbetonio, yra apverstos „V“ formos.Henrikas Kebeikis. Kabantis pėsčiųjų tiltas Elektrėnuose lietuvai.lt p. 246  

Panašus tiltas-dvynys apie 1980 m. pastatytas Baltarusijoje prie Lukomlio elektrinės (Vitebsko sr.): visas ilgis 113 m, pagrindinio tarpatramio ilgis 70 m, pilonų aukštis 10 m, nudažytas žydrai.Вантовый пешеходный мост (Новолукомль) wikimapia.lt

 Šaltiniai 

 Nuorodos 

 Elektrėnų kabantis tiltas visit-elektrenai.lt
 Pėsčiųjų tiltas per Elektrėnų marių įlanką facebook.lt
 Elektrėnai. Pėsčiųjų tiltas per Elektrėnų marių įlanką miestai.net

Kategorija:Elektrėnų savivaldybės tiltai
Kategorija:Lietuvos kabamieji tiltai
Kategorija:Elektrėnai
Kategorija:Lietuvos pėsčiųjų tiltai